Elindult a Kárpát-medencei Brunszvik Teréz Módszertani Központ

A Soproni Egyetem Benedek Elek Pedagógiai Kara megalapította a Kárpát-medencei Brunszvik Teréz Módszertani Központot, tisztelegve Brunszvik Teréz grófnő, az első magyarországi óvoda alapítójának emléke előtt. Az intézmény célja, hogy szakmai műhelymunkákon keresztül erősítse a Kárpát-medencei gyermek- és nőnevelés ügyét, valamint előmozdítsa a pedagógiai innovációkat.

A Központ, amely a Köznevelésért Felelős Államtitkárság és az Oktatási Hivatal támogatását is élvezi, páratlan szakmai fórumot kínál a pedagógusok, kutatók és szakemberek számára. A Soproni Egyetem Benedek Elek Pedagógiai Kara március végéig várja mindazok jelentkezését, akik szeretnének aktívan részt venni a közös műhelymunkában és hozzájárulni a pedagógiai módszertanok továbbfejlesztéséhez.

Hat interdiszciplináris műhely indul útjára

A Kárpát-medencei Brunszvik Teréz Módszertani Központ keretében hat különböző fókuszú műhely kezdi meg munkáját:

Fenntarthatóság és környezetvédelem műhely – Vezető: dr. Molnár Katalin egyetemi docens

Egészség és életmód műhely – Vezető: dr. habil. Simon István Ágoston egyetemi docens

Nemzeti nevelés, folklór műhely – Vezető: dr. Balatoni Katalin címzetes egyetemi docens

EduCasus műhely – Vezető: Kissné dr. Zsámboki Réka egyetemi docens, tanácsadó: Suze Rosemund címzetes egyetemi docens

Múzeum- és művészetpedagógia műhely – Vezető: Árvayné dr. Nezvald Anett adjunktus, tanácsadó: Szabadhegyi Zita múzeumpedagógus

Játékpedagógia műhely – Vezető: dr. Pásztor Enikő egyetemi docens

Csatlakozási lehetőség és szakmai közösségépítés

A Soproni Egyetem Benedek Elek Pedagógiai Kara felhívja a figyelmet, hogy a Kárpát-medencei Brunszvik Teréz Módszertani Központba továbbra is lehet jelentkezni. A csatlakozók között már most megtalálhatók a Szlovákiai és a Romániai Magyar Pedagógusok Szövetsége, valamint a 30 éves múltra visszatekintő vajdasági Brunszvik Teréz Magyar Óvodapedagógusok Egyesülete. Emellett számos szakképzési centrum is jelezte részvételi szándékát.

A műhelyvezetők a közeljövőben egy portfólióban fogalmazzák meg céljaikat és feladataikat, amelyeket a Brunszvik Jubileumi Emlékévhez kapcsolódóan egy november végi mini konferencián is bemutatnak.

Jelentkezés Az érdeklődő intézmények, pedagógusok és kutatók a következő linken keresztül csatlakozhatnak a Központhoz:JELENTKEZÉS a Kárpát-medencei Brunszvik Teréz Módszertani Központba

Sajtókapcsolat:

* Major Mihály
* Soproni Egyetem
* (+36 99) 518-278
* major.mihaly@uni-sopron.hu

|  |  |
| --- | --- |
|  | © Soproni Egyetem |

Eredeti tartalom: Soproni Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/20046/elindult-a-karpat-medencei-brunszvik-terez-modszertani-kozpont/